Twee vas oor kaping in KaapstadTwee verdagtes is op 15 Januarie 2016 in Claremont in Kaapstad in hegtenis geneem in verband met ‘n kaping Foto: SAPD Twee verdagtes is Vrydagoggend in Claremont in Kaapstad in hegtenis geneem nadat hulle glo ŉ Volkswagen Polo gekaap het. “Die twee verdagtes, ŉ 29-jarige man en ŉ 19-jarige vrou is in hegtenis geneem toe beamptes van die honde-eenheid die gesteelde voertuig agternagesit het,” het konst. Noloyiso Rwexana, woordvoerder van die polisie, gesê. Die verdagtes sal na verwagting Maandag in die Wynberg-landdroshof verskyn op aanklag van kaping, die rig van ŉ vuurwapen en die besit van gesteelde goedere. Rwexana het gesê daar is nog klagtes wat moontlik gebring kan word. “Die polisie sal misdaad bly bestry en ŉ zerotoleransie-benadering volg,” het sy gesê.